আমিঃ ভাই চলেন, কিছু জিনিস কেনাকাটা করবো বন্ধুদের জন্য। আশেপাশে গেলেই হবে।  কাজিনঃ আশেপাশে গেলে হইবো না। এইহানে কিছু পাওয়া যায় না । তোমারে লইয়া বাজার যাই লও। ঐহানে ব্যালেক ব্যালেক জিনিস পাইবা।  আমিঃ ভাই , আমার কালো জিনিস লাগবে না। এমনি টুকটাক সুভেনির নিবো কিছু।  কাজিনঃ  ঐটাইতো। লও বাজার যাই ঐহানে ব্যালেক ব্যালেক জিনিস পাইবা।  আমিঃ আরে বললামতো ভাই, আমার খালি ব্ল্যাক ব্ল্যাক বা কালো জিনিস লাগবে না। অন্য ধরনের জিনিসও লাগবে।  কাজিনঃ আরে এর লাইগাইতো অহন বাজার যাওন লাগবো। ব্যালেক ব্যালেক জিনিস পাইবা।  আমি খুবি বিরক্ত হয়ে , কিন্তু মুখের ভাব শান্ত রেখে বললাম।  আমিঃ ব্যালেক ব্যালেক মানে কি ব্ল্যাক ব্ল্যাক না? মানে কালো কালো না?  কাজিনঃ (হো হো করে হাসতে হাসতে) আরে না মিয়া। ব্যালেক ব্যালেক জিনিস মানে হইলো নানান কিসিমের জিনিস। ব্যালেক ব্যালেক অসমীয়া শব্দ।